Lav et referat af nedenstående tekst:

Tekst:
Hos netselskabet N1, der har 800.000 kunder - og en stor del i Nordjylland - forbereder man sig også på Otto banker på. Den kommende orkan betyder, at man har tredoblet mandskabet på denne fredag. Frygten? At store genstande, som væltede træer eller andet, kan forvilde sig op i elmasterne. - Alle husker nok 1999 og stormen, der væltede mange træer. Siden da er der lagt mange ledninger i jorden, men der er nogle tilbage i vores område. Og med en storm som denne, så er der en forhøjet risiko for det. Det siger Henning Kjærgaard, der er underdirektør i N1 og chef for kunder og drift. - Det kan påvirke vores forsyningssikkerhed, siger han. Han forsikrer, at de har taget alle forholdsregler mulige for at være klar til de strømafbrydelser, der kommer. Så de bliver så kortvarige som muligt. Det betyder blandt andet, at de har hevet ekstra folk på arbejde, men også fundet og placeret nødgeneratorer til at lave strøm, forklarer N1-chefen. - Vi har aktiveret 10-20 mand ekstra, og hvis strømmen går i et område, har vi strategisk placeret og tjekket generatorerne for at se, om de er klar, lyder det fra Henning Kjærgaard. I Nordjylland ventes Otto at være passeret ved midnatstid, lyder seneste melding fra TV2 Vejret. - Vores største udfordring bliver nok fremkommelighed på grund af væltede træer for eksempel, siger Henning Kjærgaard. Det har de dog også forberedt sig på. - Vi skal jo også transporteres fra A til B, og det er derfor, vi har forskellige kæder klar i forhold til geografi. Det er vejene, der bliver vores udfordring, så hvis nogen ikke kan, så kan andre, forsikrer han.

Referat:
Der er absolut ikke stilhed før stormen i Nordjylland. Forsyningssikkerheden kan påvirkes, lyder meldingen.